W. Marvin Watson

William Marvin Watson (født 6. juni 1924 i Oakhurst i Texas i USA, død 26. november 2017 i The Woodlands i Texas i USA) var en amerikansk demokratisk politiker, statstjenestemann og forretningsmann. Han var stabssjef i Det hvite hus 1965–1968 og postminister (generalpostmester) 1968–1969 under president Lyndon B. Johnson.

Watson studerte ved Baylor University og deltok i andre verdenskrig. Han arbeidet for Johnsons vellykkede senatskampanje under kongressvalget i 1948. Watson var en av president Johnsons nærmeste medarbeidere i Det hvite hus og sammen med Sherwin Markman skrev han en memoarbok om tiden med Johnson. Boken, som utkom i 2004, heter Chief of Staff: Lyndon Johnson and His Presidency.Chief of Staff: Lyndon Johnson and His Presidency. Powell's Books. Nettsted besøkt 21. april 2008.

Etter at Johnson forlot Det hvite hus arbeidet Watson for Occidental Petroleum. Watson var rektor ved Dallas Baptist University 1979–1987.Management. Maxim TEP. Nettsted besøkt 21. april 2008. Han var lenge styreleder i World Impact, en organisasjon som i 2005 gav sin administrasjonsbygning navnet W. Marvin and Marian B. Watson Administration Building.World Impact Bulletin . April 2005. Nettsted besøkt 21. april 2008.

 Referanser 

 Eksterne lenker 
 W. Marvin Watson på University of Virginias nettsted
 An Evening With W. Marvin Watson and Sherwin Markman på LBJ Librarys nettsted
 Lyndon B. Johnsons tale i samband med at W. Marvin Watson avla embedseden som postminister i 1968

Kategori:Stabssjefer i Det hvite hus
Kategori:USAs postministre
Kategori:Personer fra San Jacinto County i Texas